Euroopa Liidu Teataja L 100 , 27/04/1972 Lk 0001 - 0002

Soomekeelne eriväljaanne: Peatükk 3 Köide 4 Lk 0103

Taanikeelne eriväljaanne: Seeria I Peatükk 1972(II) Lk 0333

Rootsikeelne eriväljaanne: Peatükk 3 Köide 4 Lk 0103

Ingliskeelne eriväljaanne: Seeria I Peatükk 1972(II) Lk 0347

Kreekakeelne eriväljaanne: Peatükk 03 Köide 7 Lk 0193

Hispaaniakeelne eriväljaanne: Peatükk 03 Köide 5 Lk 0197

Portugalikeelne eriväljaanne Peatükk 03 Köide 5 Lk 0197



Nõukogu määrus (EMÜ) nr 845/72, 24. aprill 1972, milles sätestatakse erimeetmed siidiusside kasvatamise edendamiseks EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, võttes arvesse assamblee arvamust, võttes arvesse majandus- ja sotsiaalkomitee arvamust ning arvestades, et: nõukogu 28. juuni 1968. aasta määrusega (EMÜ) nr 827/68 (teatavate asutamislepingu II lisas loetletud toodete turu ühise korralduse kohta) [1] sätestatakse siidiusside ja siidiussimunadega kauplemist reguleerivad meetmed, kuid mitte ühendusesisesed toetusmeetmed; siidiusside kasvatamine on tähtis teatavate ühenduse piirkondade jaoks; kõnealune tegevus on lisasissetuleku allikaks kõnealuste piirkondade põllumeestele; seepärast tuleb võtta vastu meetmed, mis aitavad tagada siidiussikasvatajatele rahuldava sissetuleku; selleks tuleks sätestada meetmed, et hõlbustada pakkumise kohandamist turunõuetega, ja siidiusside kasvatamiseks tuleks anda abi, mis asendab siidiusside kasvatamisega seotud riiklikku abi; siidiusside kasvatamise eripära silmas pidades tuleks kõnealust abi anda kindlaksmääratud summana kasutatud siidiussimunade kasti kohta; liikmesriikide kulutused seoses käesolevast määrusest tulenevate kohustustega peaks kandma ühendus vastavalt ühise põllumajanduspoliitika rahastamist käsitlevatele sätetele, ON VASTU VÕTNUD KÄESOLEVA MÄÄRUSE: Artikkel 1 1. Selleks et soodustada tegevusala- ja tegevusaladevaheliste organisatsioonide tegevust, mis hõlbustaks pakkumise kohandamist turunõuetega, võib kvaliteedi parandamiseks võtta ühenduse meetmeid ühise tollitariifistiku alamrubriiki nr 01.06 C kuuluvate siidiusside ja ühise tollitariifistiku alamrubriiki nr 05.15 B kuuluvate siidiussimunade suhtes. 2. Kui lõike 1 sätted on seotud asutamislepingu artikli 39 lõike 1 punktis a sätestatud eesmärkidega, võib neid kohaldada seoses ühismeetmetega nõukogu 21. aprilli 1970. aasta määruse (EMÜ) nr 729/70 (ühise põllumajanduspoliitika rahastamise kohta) [2] artikli 6 lõike 1 tähenduses. Artikkel 2 1. Alates 1972/73. kasvatusaastast antakse abi ühenduses kasvatatud siidiusside puhul. Abi suurus on kogu ühenduses ühesugune ja see määratakse kindlaks igal aastal enne 1. augustit järgmisel kalendriaastal algavaks kasvatusaastaks. 1972/73. kasvatusaastaks antava abi suurus määratakse kindlaks 1. juuniks 1972. 2. Abi antakse kindlaksmääratud summana kasutatud siidiussimunade kasti kohta ja see määratakse kindlaks tasemel, mis aitab tagada siidiussikasvatajatele rahuldava sissetuleku, võttes arvesse kookonite ja toorsiidi turuolukorda, kõnealuse turu prognoositavaid suundumusi ja sisseveopoliitikat. Abi antakse siidiussikasvatajatele iga kasutatud siidiussimunade kasti kohta, tingimusel et: - kastid sisaldavad munade miinimumkogust, mis tuleb alles määrata, ja - usside kasvatamine on edukalt lõpetatud. 3. Abi suurus määratakse kindlaks asutamislepingu artikli 43 lõikes 2 sätestatud korras. 4. Nõukogu võtab komisjoni ettepanekul vastavalt asutamislepingu artikli 43 lõikes 2 sätestatud hääletuskorrale vastu käesoleva artikli üldised rakenduseeskirjad. 5. Käesoleva artikli üksikasjalikud rakenduseeskirjad võetakse vastu nõukogu 29. juuni 1970. aasta määruse (EMÜ) nr 1308/70 (lina- ja kanepituru ühise korralduse kohta) [3] artiklis 12 sätestatud korras. Artikkel 3 Siidiusside kasvatusaasta algab iga kalendriaasta 1. aprillil ja lõpeb järgmise kalendriaasta 31. märtsil. Artikkel 4 Liikmesriigid ja komisjon annavad üksteisele käesoleva määruse rakendamiseks vajalikku teavet. Kõnealune teave määratakse kindlaks määruse (EMÜ) nr 1308/70 artiklis 12 sätestatud korras. Sellise teabe edastamise ja levitamise eeskirjad võetakse vastu samas korras. Artikkel 5 Ühise põllumajanduspoliitika rahastamist reguleerivaid sätteid kohaldatakse artiklis 1 nimetatud toodete suhtes. Artikkel 6 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 24. aprill 1972 Nõukogu nimel eesistuja G. Thorn [1] EÜT L 151, 30.6.1968, lk 16. [2] EÜT L 94, 28.4.1970, lk 13. [3] EÜT L 146, 4.6.1970, lk 1. --------------------------------------------------